section_heading: Manchester City
paragraph_text: Dana 4. kolovoza 2020. prešao je u Manchester City za 23 milijuna eura.<ref> Za klub je debitirao kao zamjena u utakmici FA Premier lige u kojoj je City dobio Wolverhampton Wanderersa 3:1.<ref> Svoj prvi gol za klub postigao je 30. rujna u utakmici Liga kupa protiv Burnleyja (0:3).<ref> Svoj prvi nastup i gol za City u UEFA Lige prvaka postigao je 21. listopada u utakmici u kojoj je City pobijedio Porto 3:1.<ref> Tjedan dana kasnije ponovno je nastupao i postigao gol u istom natjecanju i to protiv Marseillea kojeg je City pobijedio s rezultatom 0:3. Torres, tada star 20 godina i 241 dan, time je postao najmlađi španjolski nogometaš koji je postigao gol u tri utakmice UEFA Lige prvaka zaredom.<ref> Dana 28. studenog postigao je svoj prvi ligaški gol i to protiv Burnleyja (5:0).<ref> Dana 23. siječnja 2021. postigao je svoj prvi gol u FA kupu i to protiv četvrtoligaša Cheltenham Towna koji je od Cityja izgubio 1:3.<ref> Svoj prvi hat-trick za City postigao je 14. svibnja u ligaškoj utakmici u kojoj je City pobijedio Newcastle United 4:3.<ref>